recursal/SuperWikiNEXT-32B huggingface dataset:
**רולאנדס שמיטס** (בליטאית: **Rolands Šmits**; נולד ב-25 ביוני 1995) הוא כדורסלן לטבי המשחק בעמדות הפאוור פורוורד והסנטר בז'לגיריס קובנה מליגת העל הליטאית והיורוליג.

קריירה מוקדמת
-------------

שמיטס שיחק כדורסל בקבוצת הנוער של ולמיירה, ועזב את מולדתו לטביה לספרד ב-2011. הוא הצטרף למועדון הספרדי פואנלברדה ושיחק בקבוצת המילואים שלה מהליגה הרביעית החובבנית בעונת 2011/12.

קריירה מקצועית
--------------

שמיטס ערך את הופעת הבכורה שלו בליגה הספרדית הראשונה, ליגת ה-ACB, במדי פואנלברדה במהלך עונת 2012/13, ובמקביל שיתף פעולה עם אווילה מהליגה השלישית LEB Plata. מ-2013 עד 2015 הוא שיחק בעיקר בקבוצת המילואים של פואנלברדה ובחטאפה מהליגה השלישית. עם זאת, הוא גם זכה ליותר ויותר דקות ב-ACB.

בעונת 2016/2017 זכה שמיטס בפרס הכוכב העולה של היורוקאפ, הליגה האירופית השנייה בחשיבותה, לאחר שקלע 55.1% מהשדה, 60.4% לשתי נקודות ו-48.8% לשלוש, והעמיד ממוצעים של 9.4 נקודות, 2.8 ריבאונדים, 0.9 אסיסטים ו-0.6 חטיפות למשחק במדי פואנלברדה.

בספטמבר 2017 חתם שמיטס על חוזה לחמש שנים בברצלונה, אך נשאר בהשאלה בפואנלברדה עד קיץ 2018.

ב-3 ביולי 2022 חתם שמיטס על חוזה לשנתיים בז'לגיריס קובנה מליגת העל הליטאית והיורוליג.

קריירה בנבחרת הלאומית
---------------------

שמיטס התחרה עם הנבחרות הצעירות של לטביה באליפות אירופה עד גיל 16 2011 ובאליפויות אירופה עד גיל 18 2012 ו-2013. הוא גם שיחק עם נבחרת העתודה של לטביה באליפויות אירופה עד גיל 20 2014 ו-2015.

שמיטס רשם את הופעתו הראשונה בנבחרת לטביה הבוגרת ב-2014.

קישורים חיצוניים
----------------

ויקישיתוף מדיה וקבצים בנושא **רולאנדס שמיטס** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  "Federación Española de Baloncesto - Competiciones FEB". *competiciones.feb.es*. נבדק ב-2017-02-15.
2. ↑  2016-17 7DAYS EuroCup Rising Star Trophy winner: Rolands Smits, Montakit Fuenlabrada.
3. ↑  SMITS, ROLANDS EuroCup 2016-17 STATISTICS.
4. ↑  "Agreement for the transfer of Rolands Smits to Barça Lassa".
5. ↑  "Kauno „Žalgirį" papildys Barselonoje užsigrūdinęs latvis". *Žalgiris* (בליטאית). 2022-07-03. נבדק ב-2022-07-03.
6. ↑  "Rolands Smits | EuroBasket (2015) | FIBA Europe". *www.fibaeurope.com*. נבדק ב-2017-02-15.
7. ↑  Rolands SMITS (LAT).
**ז'אק אילונדה מאגהומה** (בצרפתית: **Jacques Ilonda Maghoma**; נולד ב-23 באוקטובר 1987) הוא כדורגלן עבר מהרפובליקה הדמוקרטית של קונגו ששיחק בעמדת הקשר.

קריירת מועדונים
---------------

מאגהומה התחיל את הקריירה שלו במחלקת הנוער של טוטנהאם הוטספר. בקיץ 2009 חתם בבורטון אלביון מהפוטבול ליג השנייה. ב-8 באוגוסט 2009 ערך את הופעת הבכורה שלו בקבוצה בהפסד 3-1 לשרוסברי טאון. ב-19 באוקטובר הבקיע את שער הבכורה שלו בקריירה בניצחון 0-2 נגד בארנט. ב-30 באפריל 2011 מאגהומה הורחק בתיקו 1-1 נגד סאות'אנד יונייטד לאחר תקרית עם אחד מאוהדי הקבוצה היריבה. בעונת 2012/2013 הפך למלך שערי הקבוצה עם 16 שערי ליגה והפך לכדורגלן הראשון של הקבוצה שנכלל בנבחרי העונה של הפוטבול ליג השנייה.

ביוני 2013 חתם לשנתיים בשפילד ונסדיי מהפוטבול ליג צ'מפיונשיפ. ב-2 בנובמבר הבקיע את שער הבכורה שלו בקבוצה בהפסד לבורנמות'. במרץ 2014 נפצע במהלך המשחק נגד ויגאן את'לטיק ולמעשה סיים את העונה. ב-24 בפברואר 2015 רשם שלושה בישולים בניצחון 1-3 נגד מילוול.

ביוני 2015 חתם לשנתיים בברמינגהאם סיטי, בה התאחד עם מאמנו לשעבר גארי רואט. בסיום העונה הראשונה, חתם על חוזה שהשאיר אותו בקבוצה עד שנת 2018. בעונת 2017/2018 נבחר לכדורגלן השנה של המועדון על ידי השחקנים.

ב-19 באוקטובר 2020 חתם במזרח בנגל מהסופר ליג ההודית. מאגהומה הבקיע צמד בהפסד 3-2 להיידראבאד.

ביוני 2021 הצטרף לספאדלינג יונייטד מהליגה הצפונית עד למנת לשמור על כושר. באוקטובר 2021, מאגהומה חתם בהמפסטד טאון.

קריירה בינלאומית
----------------

במאי 2010 מאגומה זומן לראשונה לסגל נבחרת הרפובליקה הדמוקרטית של קונגו. ב-20 במאי 2010 ערך את הופעת הבכורה שלו בנבחרת בהפסד 2-0 לערב הסעודית. רק במרץ 2015 רשם את הופעתו השנייה בנבחרת בהפסד 1-0 לעיראק.

תארים
-----

* נבחרת השנה בפוטבול ליג השנייה: 2012/2013
* כדורגלן העונה של השחקנים בבורטון אלביון: 2012/2013
* כדורגלן העונה בברמינגהאם סיטי: 2017/2018

קישורים חיצוניים
----------------

ויקישיתוף מדיה וקבצים בנושא **ז'אק מאגהומה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

| **נבחרת הרפובליקה הדמוקרטית של קונגו – גביע אפריקה לאומות 2019** |
| --- |
| 1 מטאמפי • 
2 מפאקו • 
3 מוזינגה • 
4 אונגנדה • 
5 טיסראן • 
6 אקולו • 
7 מולומבו • 
8 מפוטו • 
9 בולינגי • 
10 אמפוקו • 
11 בולאסי • 
12 מוקה •
13 אליה • 
14 מסואקו •
15 לואינדמה •
16 מוסי •
17 בקאמבו •
18 בוקאדי •
19 אסומבאלונגה •
20 מאגהומה •
21 שבאני •
22 אמבמבה •
23 מנדנדה •
מאמן: איבנגה | הרפובליקה הדמוקרטית של קונגוהרפובליקה הדמוקרטית של קונגו |
**הוֹמוֹיוֹטֶלֶאוּטוֹן** (ביוונית: ὁμοιοτέλευτον, סיומת דומה) הוא חזרה על סיומת במילה אצל מילה אחרת בסוף המשפט.

> 
> He arrived at ideas the slow way, never skat**ing**  
> 
> over the clear, hard ice of logic, nor soar**ing**  
> 
> on the slipstreams of imagination, but slogg**ing**,  
> 
> plodd**ing** along on the heavy ground of existence.
> 
> 
> 
> — Ursula K. Le Guin, The Lathe of Heaven
>

סוגי הומויוטלאוטון
------------------

### החרוז הבלתי-מדויק (Near rhyme)

בשירים רבים נעשה שימוש בחרוז בלתי-מדויק - חרוז שאינו מקיים באופן מלא את כללי החריזה, אך החזרה על הצלילים בו יוצרת עדיין קישור צלילי בין המילים, למשל, החרוז לבֶטח - לְפֶתע.

### השמטה מחמת הסופות

הומיוטלאוטונים מביאים לעיתים לתופעה המכונה "השמטה מחמת הסופות", בה מעתיק מדלג על קטע בגלל סיומת זהה לקטע הקודם. על תופעה זו מתבססת הפרשנות המקראית במקרים בהם שורות הועתקו באופן שגוי בידי המעתיק בגלל קיומו של הומויוטלאוטון.[דרוש מקור]

לדוגמה, בגרסה של ספר מלכים, יש השמטה: "לֹא-בָחַרְתִּי בְעִיר מִכֹּל שִׁבְטֵי יִשְׂרָאֵל, לִבְנוֹת בַּיִת לִהְיוֹת שְׁמִי שָׁם; וָאֶבְחַר בְּדָוִד, לִהְיוֹת עַל-עַמִּי יִשְׂרָאֵל" (ספר מלכים א', פרק ח', פסוק ט"ז)
  
ואילו באותו פסוק המופיע בספר דברי הימים: "לֹא-בָחַרְתִּי בְעִיר מִכֹּל שִׁבְטֵי יִשְׂרָאֵל, לִבְנוֹת בַּיִת לִהְיוֹת שְׁמִי שָׁם; [וְלֹא-בָחַרְתִּי בְאִישׁ, לִהְיוֹת נָגִיד עַל-עַמִּי יִשְׂרָאֵל. וָאֶבְחַר בִּירוּשָׁלִַם, לִהְיוֹת שְׁמִי שָׁם;] וָאֶבְחַר בְּדָוִד, לִהְיוֹת עַל-עַמִּי יִשְׂרָאֵל." (ספר דברי הימים ב', פרק ו', פסוקים ה'–ו'))

לקריאה נוספת
------------

* פירוש רבי שמואל בן מאיר (רשב"ם) לשיר השירים, עמ 214

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הומויוטלאוטון** |

* הומויוטלאוטון, באתר מקרא נט
* אבישי יורב, ‏נורמה סידרתית להשוואת גרסאות: צעד ראשון לקראת מתודה פילולוגית-פילוגנטית-ממוכנת, באתר "דעת"
* אלכסנדר רופא, ההיסטוריוגרפיה בשלהי תקופת המלוכה: החיבור האפרתי כנגד החיבור המשנה-תורתי, **בית מקרא** לח, תשנ"ג, עמ' 18–19
**Vgames** (נקרא גם **ויגיימס**) הוא פורטל גיימינג ישראלי אשר הוקם בשנת 1999 על ידי דורון ניר. האתר משמש כאתר חדשות בנושא הגיימינג הישראלי והעולמי, ובעבר גם פעל כקהילת פורומים.

האתר מכיל קטלוג של למעלה מ-10,000 משחקי דפדפן.

קהילת הפורומים של האתר עובדת על גבי המערכת VBulletin.

היסטוריה
--------

בשנת 1999 פנה עמי פיינשטיין אל דורון ניר והציע לו לנהל את תחום המשחקים בחברת אינטרנט זהב. ניר הציע להקים אתר עיתונות משחקים ישראלי רציני, כדוגמת Adrenaline Vault ו-Gamespot שהיו קיימים באותו זמן. הגרסה הראשונה של האתר עלתה לרשת ביולי 1999, והצליחה לצבור תאוצה וקוראים. בראשית ימיו כלל אתר Vgames כתבות שהופיעו במקביל במגזין "מחשבים וכיף". בין הכותבים המובילים של האתר לאורך שנותיו הראשונות היו יובל בירב, ראם שרמן, גיא קופל, אמיר לוטן, הראל עילם, וניב ליליאן.

בשנת 2002 עבר האתר עיצוב מחדש. במקביל הושק שירות פרימיום למנויים בלבד שכלל גישה לשרת הורדות, לשרתי משחק אונליין ולמגזין אימייל שנשלח פעמיים בשבוע ללקוחות. שירות הפרימיום הגיע בשיאו ל-11,000 מנויים.

האתר היה בין האתרים הראשונים בארץ שהוקדשו לדבר על נושא הגיימינג, והאתר גם תרם לתחום בכך שהשקיע בהפעלת תחרויות נושאות פרסים הממומנות על ידי חסויות, פתיחת שרתי משחק ישראלים, ועוד. רווחי האתר הגיעו בעיקר מפרסומות.

האתר עבר מספר שינויים בעיצוב עם השנים וביוני 2011 הועבר לבעלות פורטל "וואלה!" שהחליט להפסיק להשקיע במיזם.

ב-21 במרץ 2013 הודיע האתר על סגירתו הצפויה, אך ב-15 באפריל Vgames הודיעה על החלפת בעלים והמשיכה את פעילותה כרגיל.

בתחילת 2013 גלשו מדי חודש באתר כ-700,000 גולשים. לפי נתוני SimilarWeb היו 250 אלף כניסות לאתר במהלך חודש נובמבר 2017.

ב-21 ביולי 2016 עלה האתר בעיצוב חדש ומערכת משודרגת.

ב-12 במרץ 2017, הוכרז כי האתר ישתף פעולה עם אתר הביקורות העולמי Metacritic, כשביקורות המשחקים של האתר יפורסמו בו, בכך הפך לאתר הישראלי הראשון להופיע באתר הביקורות העולמי בקטגוריית הגיימינג.

ב-2018 נסגרו הפורומים של האתר לאלתר והוא עבר למתכונת של מגזין גיימינג בלבד. גם כיום הוא נחשב עדיין לאחד האתרים הגדולים בישראל בתחום עיתונאות הגיימינג ובין כתביו המובילים בתצורתו החדשה נמנים שמואל מקונן, גיא דהן ודור קציר.

קישורים חיצוניים
----------------

* 

* אתר האינטרנט הרשמי של Vgames

הערות שוליים
------------

1. 1 2  מתוך דף "אודות", עותק שמור בארכיון האינטרנט ממרץ 2013
2. ↑  אודות, באתר העדכני
3. ↑  ההודעה הרשמית באתר Vgames המודיעה על סגירת האתר  
אילן גלר, אתר המשחקים הישראלי Vgames נסגר, באתר של "רשת 13", 13 במרץ 2013 (במקור, מאתר "nana10")  
אתר ויגיימס לקראת סגירה, באתר Games.co.il,‏ 13 במרץ 2013
4. ↑  ויגיימס יוצא לעצמאות! באתר VGames, בתאריך 15 באפריל 2013
5. ↑  SimilarWeb
6. ↑  עמוד האתר ב-Metacritic
**יאניק-סוני וילדסחוט** (בהולנדית: **Yanic-Sonny Wildschut**; נולד ב-1 בנובמבר 1991) הוא כדורגלן הולנדי המשחק בעמדת הקיצוני באקסטר סיטי מהפוטבול ליג הראשונה.

קריירת מועדונים
---------------

וילדסחוט החל את הקריירה שלו במחלקות נוער מקומיות בעיר אמסטרדם ובהמשך הצטרף לאקדמיה של אייאקס. בקיץ 2010 חתם בזוולה מהליגה ההולנדית השנייה. ב-23 באוגוסט 2010 ערך את הופעת הבכורה שלו בקבוצה בתיקו 0–0 נגד מאסטריכט. ב-29 באוקטובר 2010 הבקיע את שער הבכורה שלו בקבוצה 4–0 נגד אלמיירה סיטי.

ב-29 ביוני 2011 חתם בפנלו מליגת העל ההולנדית. ב-6 באוגוסט 2011 ערך את הופעת הבכורה שלו בתיקו 0–0 נגד אוטרכט. ב-22 באוקטובר 2011 הבקיע את שער הבכורה שלו, בניצחון 1–4 נגד וואלבייק.

ב-24 ביוני 2013 חתם לשלוש שנים בהירנפיין. ב-31 בינואר 2014 הושאל לדן האג עד לסיום העונה. ב-15 בפברואר 2014 ערך את הופעת הבכורה שלו בקבוצה בניצחון 0–1 נגד רודה. בסיום העונה חזר להירנפיין.

ב-1 בספטמבר 2014 חתם במידלסברו מהפוטבול ליג צ'מפיונשיפ לשנתיים עם אופציה לשנה נוספת. ב-27 בספטמבר 2014 ערך את הופעת הבכורה שלו בקבוצה בתיקו 0–0 נגד צ'רלטון אתלטיק. ב-1 בנובמבר הבקיע את שער הבכורה שלו בקבוצה בניצחון 0–3 על רות'רהם יונייטד.

ב-2 באוקטובר 2015 הושאל לויגאן את'לטיק עד לינואר 2016. ב-3 באוקטובר 2015 ערך את הופעת הבכורה שלו בקבוצה בתיקו 0–0 נגד וולסול. שלושה ימים לאחר מכן הבקיע את שער הבכורה שלו בקבוצה, בניצחון 2–3 נגד קרו אלכסנדרה. ב-9 בינואר 2019 עבר באופן רשמי לוויגאן תמורת מיליון פאונד.

ב-31 בינואר 2017 חתם בנוריץ' סיטי תמורת שבעה מיליון פאונד. ב-7 במרץ 2017 הבקיע את שער הבכורה שלו בקבוצה במשחק הליגה נגד בריסטול סיטי. ב-12 בינואר 2018 הושאל לקארדיף סיטי עד לסיום העונה.

ב-19 ביולי 2018 הושאל לבולטון וונדררס עד לסיום העונה. ב-4 באוגוסט ערך את הופעת הבכורה שלו בקבוצה במשחק הליגה נגד וסט ברומיץ' אלביון, ובאותו משחק הבקיע את שער הבכורה שלו בקבוצה.

ב-5 ביולי 2019 חתם במכבי חיפה מליגת העל. ב-25 בספטמבר 2019 ערך את הופעת הבכורה שלו בליגה בניצחון קבוצתו 3–0 על מכבי נתניה. בסך הכל כבש חמישה שערי ליגה בעונה זו. ב-30 במאי 2021 זכה באליפות ליגת העל בכדורגל. ב-2 ביוני 2021 שוחרר ממכבי חיפה לאחר שתי עונות בהן כבש שבעה שערים ב54 הופעות בכל המסגרות.

ב-26 ביוני 2021 חתם בצסק"א סופיה הבולגרית.

ב-22 ביולי 2022 חתם באוקספורד יונייטד מההפוטבול ליג הראשונה.

ב-15 בספטמבר 2023 חתם באקסטר סיטי.

תארים
-----

ויגאן את'לטיק
* הפוטבול ליג הראשונה: 2015/2016

מכבי חיפה
* אליפות: 2020/2021

קישורים חיצוניים
----------------

ויקישיתוף מדיה וקבצים בנושא **יאניק וילדסחוט** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  שלמה וייס‏, מכבי חיפה: יאניק וילדסחוט חתם לשנתיים עם אופציה לעונה נוספת, באתר וואלה!‏, 5 ביולי 2019
2. ↑  ЦСКА-ОБЕДИНЕНИ СПОРТНИ КЛУБОВЕ, ЦСКА подписа с опитно холандско крило ★ ЦСКА • ОБЕДИНЕНИ СПОРТНИ КЛУБОВЕ, cska.bg (בבולגרית)
3. ↑  "Oxford United sign winger Wildschut from CSKA". *BBC Sport* (באנגלית בריטית). נבדק ב-2022-07-23.
פסל סטניה בכפר הצ'רקסי ביר אל-עג'ם ברמת הגולן
פרח סטניה (עוקצנית)
**סטניה** (בצ'רקסית :**Сэтэней-гуащэ**) היא דמות מהמיתולוגיה הצ'רקסית, אם הנארתים הצ'רקסים. סטניה היא אימו הביולוגית של גיבור המיתולוגיה הצ'רקסית סוואסרוקו ונחשבה לאישה הנאה ביותר שידע העם הצ'רקסי.

סטניה נוצרה מפרח שגדל בהרי הקווקז, עד ליום זה הפרח נקרא על שמה, פרח סטניה. היא נודעה כאישה רזה, עדינה ויפה, נישאה לאל הברזל "לפש" (בצ'רקסית:**лъэпш**) וילדה את סוואסרוקו אשר אותו היא הטבילה בנהר כדי להפוך אותו לחסין. היות שידה אחזה בעקב רגלו בעת הטבילה, נקודה זו נשארה כחוליה החלשה בגופו של סוואסרוקו.

הצ'רקסים נהגו לבוא אל סטניה כדי להתייעץ איתה בכל נושא, היא נחשבה לאישה מאוד חכמה, אשר ידעה להבדיל בין טוב לרע ובעלת אסטרטגיה נכונה כאשר הנארתים הלוחמים פנו אליה לפתרונות צבאיים לקראת יציאתם לקרבות.
לסטניה היו יכולות מיוחדות והם האמינו כי משאלותיה של סטניה מהאלים תמיד היו מתממשות. אחת ממשאלותיה הייתה שהשמש תאט בעת שקיעתה. האגדה מספרת שסטניה ערכה תחרות עם צעיר מבני הנארת במסגרתה ינסה הצעיר להכין אוכף לפני השקיעה ובה בעת היא תנסה להספיק לרקום גלימה צ'רקסית עד השקיעה. היות שלסטניה חסרו כמה דקות עד אשר תשלים את הגלימה, היא ביקשה מהשמש להתעכב בשקיעתה והשמש נעמדה מבלי לשקוע עד אשר סטניה השלימה את מלאכתה.

> 
> "למה השמש מאטה בעת שקיעתה. פתגם צ'רקסי" ".
> 
> 
> 
> — **עץ באח - מאגר תרבות צ'רקסית**, ד"ר אמג'ד.ג.ג'יימוקה, ,(2009), עמ' 37.
> 

אחת מיכולותיה של סטניה הייתה לנבא אסונות וכך למנוע אסונות מבני הנארת. רבים האמינו שהיא קרובה מאוד לאלהי היקום כולו וכי פסגת הרי האלברוס היא אחת היצירות שלה כדי לקרב את עצמה לאלהים.
היו כאלה אשר האשימו אותה שהיא מכשפה וכי היא משתמשת בתחבולות ערמומיות כדי לגרום לאנשים להאמין בה שהיא סוג של אלה. היא הטילה לא מעט קללות כנגד אנשים אשר התנגדו לה, דבר שגרם ללא מעט אנשים להפסיק ולהאמין בה.

קישורים חיצוניים
----------------

ויקישיתוף מדיה וקבצים בנושא **סטניה** בוויקישיתוף
אין לבלבל עם אין לבלבל ערך זה עם הערך "יתד (פירושונים)".
קיפודים צ'כיים בגבול בין שתי הגרמניות
בזנ"טים, או קיפודים צ'כים, פרוסים בקרבת קאלה, החומה האטלנטית, 1944
נקודת הכניסה ממערב ברלין למזרחה בקרבת רחוב לינדן, 1980
**בזנ"ט** (ר"ת: **ב**רזל **ז**ווית **נ**גד **ט**נקים), הידוע גם בשם **קיפוד צ'כי**, הוא מנגנון הגנה סטטי העשוי מברזל, שנועד למנוע מעבר כלי רכב משוריינים. בזכות צורתו, הוא שומר על יעילותו גם אם יתהפך על ידי פיצוץ קרוב.

השם הלועזי, "קיפוד צ'כי", מתייחס למקום שבו נעשה בהם שימוש לראשונה, גבול צ'כיה-גרמניה, שם הוצבו על ידי הצבא הצ'כי כמכשולים לטנקים. הם היו חלק ממערכת ביצורים מאסיבית שבנתה (אך לא הספיקה להשלים) צ'כוסלובקיה, ערב מלחמת העולם השנייה. מערכת ביצורים זו נפלה לידי הגרמנים ב-1938, לאחר כיבוש חבל הסודטים בהסכם מינכן.

במהלך מלחמת העולם השנייה נפרס הבזנ"ט לחופי האוקיינוס האטלנטי כחלק מהחומה האטלנטית. כך למשל, במהלך הפלישה לנורמנדי, נתקלו כוחות הלוחמים בקיפודים צ'כים שמוקמו קרובים במיוחד לקו החוף. על ראש ה"קיפודים" הורכבו מוקשים ופגזים ישנים, ומטרתם של מכשולים אלה הייתה להשמיד נחתות בזמן הגאות.

ברמת הגולן ניתן לראות גם היום בזנ"טים ששימשו כחלק ממערכת ההגנה של המוצבים הסוריים לפני מלחמת ששת הימים.

פרטים טכניים
------------

הקיפודים עשויים משלושה חלקי ברזל בעלי פרופיל בצורת האות ר' (או L) המחוברים יחדיו ליצירת צלב מרחבי. זרועות הקיפוד מצוידות ב"כפות רגליים" מרובעות כדי למנוע שקיעה בקרקע, וכמו כן בחריצים לחיבור חוטי תיל דוקרני בין הקיפודים.

גובהם של קיפודים צ'כים גדול יותר ממרווח גחונם של הטנקים. כאשר טנק מנסה לעבור במקום בו מונח מערך של קיפודים צ'כים, זחל הטנק לא יכול לטפס על הקיפוד, ומאידך גחונו של הטנק עשוי "לעלות" על הקיפוד כך שזחל הטנק מאבד את מגעו עם הקרקע ויכולתו של הטנק לנוע קדימה אובדת. אם טנק עולה על קיפוד במהירות, ייתכן שיכולת תמרונו תאבד כליל עד לחילוצו.

כיום משמש הכינוי בזנ"ט גם למוט ברזל בודד בעל פרופיל ר' או Y, המכוּנה גם "ברזל זווית".

קישורים חיצוניים
----------------

ויקישיתוף מדיה וקבצים בנושא **בזנ"ט** בוויקישיתוף
* רוביק רוזנטל, ריח של בקו"ם: בזנ"ט, באתר nrg‏, 10 ביוני 2010

| טנק |
| --- |
| ערכי משנה | היסטוריה של הטנקים • מבנה הטנק • סוגי טנקים • דגמי טנקים עיקריים (לפי ארצות) |  |
| מיגון הטנק | שריון פסיבי • שריון מרוכב • שריון ריאקטיבי • מערכת הגנה אקטיבית לטנקים • מדוכות עשן |
| ראו גם | לוחמת שריון • חיל שריון • רכב קרבי משוריין • טנקים בשירות צה"ל • חיל השריון הישראלי |
| נגד טנקים | נגד טנקים • רקטה נגד טנקים • טיל נגד טנקים • תעלת נ"ט • בזנ"ט • מטען גחון |
| דגמים נבחרים • טנקי מערכה מודרניים |
**אלברט אלאוורדה חימנס** (בספרדית: **Albert Alavedra Jiménez**; נולד ב-26 בפברואר 1999) הוא כדורגלן עבר ספרדי-אנדורי ששיחק בעמדת הבלם בווארדאר סקופיה.

קריירת מועדונים
---------------

אלאוורדה התחיל את הקריירה שלו במחלקות הנוער של אספניול ואף שיחק שנה אחת בסבאדל. לאחר שעבר את גיל הנוער שיחק בלוגרוניס ב', אלגסיראס, מאנרסה, קרדאניולה דל ואלס, קלאהורה ב', פובלה דה מפומט ובדאלונה מהליגות הנמוכות של ספרד.

  

בינואר 2023 חתם בפרימורייה מהליגה הסלובנית השנייה. ב-4 במרץ 2023 ערך את הופעת הבכורה שלו בקבוצה הבוגרת בניצחון 0-2 נגד ביסטריצה.

ב-23 ביולי 2023 חתם בווארדאר סקופיה מליגת העל המקדונית. חודשיים לאחר מכן הודיע על פרישה מכדורגל והצטרף לצוות המקצועי של אקדמית "מסלולי הכדורגל האירופי".

קריירה בינלאומית
----------------

אלאוורדה אמנם נולד בספרד, אך החליט לייצג את אנדורה מולדת אימו. אלאוורדה שיחק בנבחרות הנוער והצעירות של המדינה.

ב-23 באוקטובר 2020 ערך את הופעת הבכורה שלו בנבחרת הבוגרת בהפסד 2-0 לאיי פארו במסגרת ליגת האומות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלברט אלאוורדה"**.
**כבוד האדם וחירותו בדרכי ההוצאה לפועל** הוא ספר עיון משפטי-מחקרי מאת השופט פרופ' מנחם אלון (המשנה ה-11 לנשיא בית המשפט העליון), העוסק בדרכי גביית חוב במשפט העברי ובמשפט במדינת ישראל. כותרת המשנה של הספר היא "ערכיה של מדינה יהודית ודמוקרטית". 

הספר מתבסס על ספרו הראשון של אלון, **חירות הפרט בדרכי גביית חוב במשפט העברי** שהופיע בהוצאת מאגנס בשנת 1964, ושהיה למעשה עיבוד של עבודת הדוקטורט של אלון בפקולטה למשפטים באוניברסיטה העברית בירושלים. 

אלון מציג בספר את עמדת המשפט העברי בנושא דרכי גביית חוב בשיטה הדוגמטית-היסטורית, בדגש על ההתפתחות והשינויים שחלו במדינת ישראל בעקבות חוק ההוצאה לפועל תשכ"ז (1967) ופסיקת בית המשפט העליון בפסק דין פר"ח 1993 (בג"ץ 5304/92 פר"ח נ. שר המשפטים) בו ישב אלון כשופט. לתפיסתו של אלון עקרונות המשפט העברי ועקרונות חוק יסוד: כבוד האדם וחירותו (1992) משתלבים לדוגמה המממשת את סעיף המטרה שב'חוק היסוד כבוד האדם וחירותו': "לעגן בחוק יסוד את ערכיה של מדינת ישראל כמדינה יהודית ודמוקרטית".

אלון טוען כי "מטרתם של הליכי ההוצאה לפועל היא לממש את פסק דינו של בית המשפט על ידי ירידה לנכסי החייב, ולא על ידי ירידה לחייו של החייב".

לספר מצורף הנוסח המלא של פסק דין פר"ח ומאמר מקיף של שופט בית המשפט המחוזי דוד בר-אופיר, הדן בפרטי החקיקה החדשה בדרכי ההוצאה לפועל לאור פסק דין.

הערות שוליים
------------

1. ↑  סעיף מטרה 1.א "חוק יסוד: כבוד האדם וחירותו"
**כופרת** הוא אוטוביוגרפיה מאת אייאן חירסי עלי. הספר הוא תרגום מהולנדית של הספר "Mijn Vrijheid" (חירותי) שיצא לאור ב-29 בספטמבר 2006.
הספר הוא רב-מכר של הניו יורק טיימס. מסיבות בטיחותיות סופרת הצללים של הספר נותרה אנונימית.

אייאן חירסי עלי והוצאת כנרת זמורה-ביתן דביר החליטו לתרום חלק מהכנסות המכירה של הספר לאיגוד מרכזי הסיוע לנפגעות תקיפה מינית בישראל.

חלק א': חיי
-----------

בחלק הראשון מספרת חירסי עלי על ילדותה והתבגרותה בסומליה, ערב הסעודית, אתיופיה וקניה בשבט מוסלמים אדוקים עם סבתה ואמה, עשה, שמכה אותה ואת שני אחיה. חירסי עלי עוברת השחתת איבר המין הנשי בפעולה חטופה של סבתה שמנצלת את היעדרות אימה. אביה, פעיל פוליטי נגד הרודן הסומאלי סיאד בָּרֶה נכלא על ידי השלטונות. עם המעבר לערב הסעודית, חירסי עלי נעשית אדוקה יותר באמונתה ומקפידה לעטות רעלה.

חלק ב': חירותי
--------------

בחלק זה מתארת חירסי עלי את בריחתה מנישואים כפויים לסומלי החי בקנדה. חירסי עלי מבקשת מקלט מדיני בהולנד תוך זיוף תולדות חייה ושינוי שם משפחתה מחירסי מאגאן לחירסי עלי מחשש שבני משפחתה יאתרו אותה. היא עובדת כמתורגמנית סומלית-הולנדית, לומדת מדע המדינה באוניברסיטת ליידן ומשתלבת בחברה ההולנדית. היא מצטרפת למפלגת הלייבור ההולנדית כעוזרת מחקר זוטרה ובסופו של דבר עוברת למפלגה הימנית מתחרה ונבחרת לפרלמנט ההולנדי. לבסוף היא משתפת פעולה עם תאו ואן גוך ליצירת הסרט "כניעה" על אודות אלימות נגד נשים באסלאם. הסרט מוביל לרציחתו של ואן גוך ולירידתה של חירסי עלי למחתרת מחשש לחייה. הספר מסתיים כאשר הפרלמנט מאיים לגזול ממנה את אזרחותה ההולנדית, פעולה שכשלה אך גררה משבר שהוביל לנפילת הממשלה.

השקפותיה של חירסי עלי
---------------------

חלקו הראשון של הספר מתאר את התחבטויותיה הפנימיות שהובילו להתפתחות השקפותיה ולנחישותה להילחם בעוולות הנעשות בשם הדת. חירסי עלי מתארת בחלקו השני של הספר את עמדתה בנושאי הפרטה, אסלאם, תקינות פוליטית ורב-תרבותיות.

> 
> כשניסיתי לברר בנושא הרצח בגלל כבוד המשפחה - כמה נערות נרצחות בהולנד בכל שנה בידי אבות או אחים בשל כבוד משפחתם היקר - פקידים במשרד המשפטים היו אומרים לי, 'אנחנו לא רושמים מקרי רצח על פי מניע מקטגוריה זאת. זה יטיל סטיגמה על קבוצה חברתית אחת'. ממשלת הולנד רשמה מדי שנה את מספר הרציחות הקשורות לסמים ואת תאונות הדרכים, אבל לא את מספר הרציחות בשל כבוד המשפחה, משום שאף פקיד הולנדי לא רצה להכיר בעובדה שסוג כזה של רצח מתרחש דרך קבע.
> 
> 
> 
> — אייאן חירסי עלי, "כופרת"
>

קישורים חיצוניים
----------------

|  |  |
| --- | --- |
| פורטלפורטל | ראו **פורטל האסלאם** |

* כופרת, באתר OCLC (באנגלית)
* האתר הרשמי של הספר (בהולנדית)
* דף הספר, באתר כנרת-זמורה-ביתן

הערות שוליים
------------

1. ↑  Algemeen Dagblad, Schaterlachen om vrijheid van Ayaan (בהולנדית)
2. ↑  van Zijl, Frank, De zware beproevingen van een moslimmeisje (בהולנדית)
**כעפעפי שחר** הוא רומן ישראלי שנכתב על ידי הרב והסופר חיים סבתו בשנת 2005.

שם הספר לקוח מהפיוט "אנא הושע" מאת רבי ישראל נג'ארה, חלק משירת הבקשות העומדת במרכז העלילה.

הסיפור
------

גיבור הספר הוא **עזרא סימן טוב** איש ירושלים, המוצא את פרנסתו בגיהוץ בגדים במכבסה. עלילת הספר סובבת סביב עזרא וארבעת מכריו: הסופר, רחמים - הכנר העיוור, משה-דוד האברך, וד"ר יהודה טויל, גיסו של עזרא.

עזרא הוא אדם ירא שמיים ותמים דרך, גם כשצרות ניתכות על ראשו הוא אינו מהרהר על דרכי ה'.
משה דוד וד"ר טוויל הם אנטיתזה לתמימותו של עזרא. ד"ר טויל הוא מומחה לשירת ימי הביניים, בקיא ומלומד, ובז בסתר לגיסו חסר ההשכלה.

למרות שעל פני השטח נראים חייו של עזרא נינוחים וחסרי דאגות, אין זה כך. הוא נושא בליבו צלקות שמקורן בבתו שהמירה את דתה לנצרות, ובמקרה עלום שאירע בילדותו, ובו, ככל הנראה גרם עזרא לעוורונו של רחמים.
עזרא מבקש את תיקונו של המקרה מהסופר, וזה אומר לו שימצא תיקון רק כשישמע את הסיפור מאדם אחר.

את הסיפור שומע עזרא מרחמים הכנר העיוור במסיבת כרת (מסיבה הנערכת לאדם בגיל 60, כאשר יצא מגדר "כרת"), ובאותה תקופה נרפא גם רחמים מעוורונו בעין אחת.

הסיפור סובב כולו על השאלה "מה עשינו בעולם"? ד"ר יהודה טוויל שואל את עצמו האם רק לחקור שירים הוא יודע או שמא גם לכתוב? ר' משה דוד רוצה לא רק ללמד מהספרים אלא אף לכתוב אחד
ובתוך כך שזורים מילות הפיוט: "נעורי עד הלום עשו לנפשם ומתי אעשה אנוכי לביתי"? לבסוף מוצא ד"ר טוויל את שירו שאיבד ור' משה דוד מבין, אחרי הניסיון לכתוב ספר, את ערכם של ספר התהילים ולימוד התורה. בסוף המעשה רואה עזרא, (כנראה שרק בעיני רוחו), את ביתו שהתנצרה, חוזרת אליו.

קישורים חיצוניים
----------------

* חיים סבתו, כְּעַפְעַפֵּי שָחַר - מעשה בעזרא סימן טוב, באתר ynet, 29 בנובמבר 2004
* ד"ר דינה לוין, ‏על הספר "כעפעפי שחר" לחיים סבתו, באתר "דעת"
* נַחם אילן, ‏פמפלט, פרופגנדה, הטפה?!, **אקדמות** ט"ז, אב תשס"ה
* אריק גלסנר, על חיים סבתו, בלוג באתר "רשימות", 12.4.2008, פורסם ב"מקור ראשון"
* צפורה גולן, ‏על הקריאה ב"כעפעפי שחר", באתר "דעת"
* יוסף יהלום, וי לו למי שיש לו ארמון ומפתח לארמון אין לו, באתר הארץ, 31 באוגוסט 2005

הערות שוליים
------------

1. ↑  אנא הושע, אתר התפילה והפיוט.
2. ↑  דב אלבוים סבור כי הסופר הוא בן דמותו של ש"י עגנון (דב אלבוים, "מעשה בשני עגנונים שהיו בעירנו", באתר הארץ, 21 במרץ 2005). נחם אילן חולק עליו וסובר כי הוא מקביל לחיים סבתו בעצמו (נַחם אילן, ‏פמפלט, פרופגנדה, הטפה?!, **אקדמות** ט"ז, אב תשס"ה).
**פוואיו טמבו** (באנגלית: **Fwayo Tembo**; נולד ב-2 במאי 1989) הוא כדורגלן זמבי המשחק בעמדת הקשר הימני.

קריירה
------

טמבו התחיל את הקריירה שלו בקבוצות מקומיות עד שבגיל 19 הצטרף לאטואל דו סאהל מליגת העל התוניסאית. ב-29 במאי 2010 חתם בפ.צ. בזל מליגת העל השווייצרית תמורת 1.2 מיליון אירו. ב-20 ביולי 2010 ערך את הופעת הבכורה שלו בניצחון 2-3 נגד פ.צ. ציריך. ב-14 באוגוסט 2010 הבקיע את שער הבכורה שלו במועדון בהפסד 4-1 ללוצרן. בקיץ 2012 חתם באסטרה ג'יורג'יו מליגת העל הרומנית. טמבו טען שהסיבה לעזיבתו הייתה כי מאמן הקבוצה תורסטן פינק אמר לעברו הערה גזענית. באפריל 2016 חזר לזמביה וחתם לשנתיים בפאוור דינמוס. ב-19 באוגוסט 2016 הושאל להפועל רעננה לעונה אחת.

בצעירותו, השתתף טמבו עם נבחרת הנוער של זמביה באליפות אפריקה לנוער והיה מלך שערי הטורניר עם חמישה שערים. ב-19 בנובמבר 2008 ערך את הופעת הבכורה שלו בנבחרת הבוגרת בהפסד 3-0 למרוקו. ב-5 בספטמבר 2010 הבקיע את שער הבכורה שלו בנבחרת בניצחון 0-4 נגד קומורו.

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  רז אמיר ויגאל ברמן, ‏גורש ממשיך בשער ב"ש, גם בוזגלו ושהר בהרכב, באתר ONE‏, 20 באוגוסט 2016
**שמן כמהין** (באנגלית: **Truffle oil**) הוא שמן בישול ומרכיב קולינרי מודרני המשמש להענקת הטעם והארומה של כמהין למנה. המרכיב משמש בדרך כלל כשמן גימור במגוון מאכלים, כולל צ'יפס כמהין, מנות פסטה, פיצות ומזונות מרוחים כמו מחית תפוחי אדמה וביצה רוסית (אנ'). שמן כמהין זמין בכל עונות השנה והוא זול משמעותית מפטריית כמהין טרייה.

קיימת מחלוקת לגבי היותו שמן כמהין מרכיב טעם, מאחר שכמעט כל השמן כמהין מופק מתרכובת טעם סינתטית אחת שעשויה לא להכיל את הטעמים והניחוחות המורכבים של פטריות כמהין טריות.

לפחות מאז 1756, משתמשים בשמן כמהין בשביל לאלף כלבים וחזירים למצוא כמהין.

הפקת שמן כמהין
--------------

ניתן להפיק שמן כמהין באמצעות כל שמן בישול, כאשר לרוב משתמשים בשמן זית או בשמן נטול טעם ונייטרלי, כגון שמן קנולה או שמן ענבים.

חלק משמני הכמהין מכילים שאריות של פטריות כמהין, אם כי רוב שמני הכמהין מכילים תרכובות ארומטיות סינתטיות, כולל 2,4-דיתיפנטן (אנ') על בסיס שמן.

קישורים חיצוניים
----------------

ויקישיתוף מדיה וקבצים בנושא **שמן כמהין** בוויקישיתוף

הערות שוליים
------------

1. ↑  "There Are No Truffles in Truffle Oil". *Priceonomics*. אורכב מ-המקור ב-2021-05-14. נבדק ב-2024-01-01.
2. ↑  "Your Truffle Oil Contains No Real Truffles". *Tasting Table*. 7 בספטמבר 2016. ארכיון מ-2021-10-26. נבדק ב-2024-01-01. `{{cite web}}`:  (עזרה)
3. ↑  Patterson, Daniel (16 במאי 2007). "Hocus-Pocus, and a Beaker of Truffles". ארכיון מ-2011-09-25. נבדק ב-2024-01-01 – via NYTimes.com. `{{cite web}}`:  (עזרה)
**נסיכות הבוחר מקלן** (בגרמנית: **Kurfürstentum Köln**) הייתה אחת המדינות הכי משפיעות באימפריה הרומית הקדושה, והשליט בה נחשב כנסיך הבוחר השני לאחר הארכיבישוף של מיינץ. הנסיכות התקיימה עד לשנת 1803, שאז הוחלט על חילוט שטחי הכנסייה בגרמניה, ומסירתם לנסיכויות חילוניות סמוכות.

היסטוריה
--------

בישופות קלן נוסדה עוד בתקופת השלטון הרומי בעיר, ועם הזמן תפסה מקום חשוב ככנסיית המטרופולין. בשנת 953 קיבלה הבישופות מעמד של ארכיבישופות, ובשנת 1356 קיבלה הארכיבישופות מעמד של נסיכות הבוחר, והנסיך-ארכיבישוף של המחוז היה אחד מהנסיכים שבחרו בקיסר האימפריה הרומית הקדושה.

בקרב ורינגן בשנת 1288 נתפס הארכיבישוף של קלן על ידי חיילי העיר, ונאלץ להעניק לעיר אוטונומיה כמעט מלאה. בהמשך הועברה בירת הנסיכות לבון, ובשנת 1475 הוכרזה קלן כעיר קיסרית חופשית, ונהייתה עצמאית לגמרי ללא שום תלות בארכיבישוף.

בימי הביניים, בין השנים 1200–1500, הייתה הנסיכות חברה בברית ערי הנזה, ובעקבות כך הפכה לאזור מסחר חשוב בגרמניה.

במהלך המאה ה-16 המירו שני ארכיבישופים של קלן את דתם לפרוטסטנטית; הראשון הרמן פון ויד התפטר בשנת 1547 מתפקידו, ואילו השני גבהארד טרוכזס פון ואלדבורג המיר את דתו ונשא אשה, ובעקבות כך פרצה מלחמת קלן, שנמשכה 6 שנים, ובסיומה עברה הנסיכות רפורמציה נגדית, והנצרות הקתולית התחזקה בשטחי הנסיכות.

בשנת 1795 כבשה צרפת את שטחי הנסיכות בגדה השמאלית של הריין, ובשנת 1801 סיפחה אותם באופן רשמי. בשנת 1803 הוחלט על חילוט נכסי הכנסייה באימפריה, ואף הארכיבישופות של קלן פורקה, ושטחיה הנותרים חולקו בין הדוכסות הגדולה של הסן שקיבלה את דוכסות וסטפליה, דוכסות נסאו, ורוזנות ויד-ראנקל.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **נסיכות הבוחר מקלן** |

| האימפריה הרומית הקדושההאימפריה הרומית הקדושה נסיכויות הבוחר של האימפריה הרומית הקדושה |
| --- |
| ארכי-בישופויות |  מיינץ •  טריר •  קלן |
| נסיכויות חילוניות |  בוהמיה •  פפאלץ •  סקסוניה •  ברנדנבורג |
| התווספו במאה ה-17 |  בוואריה •  הנובר |
| התווספו במאה ה-19 |  רגנסבורג •  זלצבורג •  וירצבורג •  וירטמברג •  באדן •  הסן |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4031485-6
* LCCN: n85208323
* VIAF: 248065433
* WorldCat (עם VIAF): 248065433

 |
חתימתו של ברוך גויטיין
הרב **ברוך בנדיט גויטיין** (בכתיב שנהג בזמנו: **ברוך בענדט גאיטיין**, לועזית: Benedict Kojetein;‏ ~תק"ל, 1770 – י"ג בכסלו תר"ב, 26 בנובמבר 1841) היה אב"ד העדיעס, מחבר הספר "כסף נבחר".

ביוגרפיה
--------

נולד לרב צבי, כפי הנראה בכפר קוייטין שבמוראביה, ממנו נגזר שם משפחתו. כנער צעיר יצא לישיבת הרב משה מינץ באובן ישן, שהיה לרבו המובהק. כמו כן למד עם הרב חיים דייטשמן. בגיל עשרים וארבע נשא לאישה את בלה בת חנוך העניך זילברר, ובזיווג שני מ' הינדל. לאחר נישואיהם התגורר הזוג ביארמוט שבה התקרב לרב בנימין זאב וולף בוסקוביץ שסמך אותו לרבנות. עם עזיבת רב"ז את העיר ובואו של הרב מאיר איזנשטטר לכהן בה, התמנה כדיין בבית הדין שלו. בהמשך נתמנה לרבה של העדיעס, בה נותר עד מותו כעבור ארבעים וחמש שנה. נולדו לו שבעה ילדים מזיווגו הראשון ובת מזיווגו השני. הוא הקים ישיבה בעיר.

ב-1827 יצא לאור בפראג בשלושה חלקים חיבורו היחיד שנתפרסם, "כסף נבחר". הספר כיסה 160 סוגיות שונות בתלמוד, כשהוא חובק את כל המקורות בנדון לכל אורך הגמרא ועד לדברי ראשוני האחרונים בנושא. העבודה קיבלה הסכמות ושבחים מרבו ר' משה מינץ, החת"ם סופר ואחרים, והפכה לחיבור יסודי ומרכזי בישיבות הונגריה בדורות הבאים. כך כתב החת"ס בהסכמתו: "הספר הזה יהיה מורה דרך ללומדי תורה". לאחר שעמל במשך כעשר שנים על מהדורה חדשה של החיבור נפטר ולא הספיק להוציאו לאור, כתבי היד של המהדורה השנייה אבדו בימי מלחמת העולם השנייה. חלקים מכתביו שנשארו בכתובים בידי המשפחה הודפסו בספר 'זיכרון אבות'. 

גויטיין נפטר ונקבר בהעדיעס. בנו צבי הירש ירש אותו ברבנות העיר העדיעס, ולאחריו נכדו אליהו מנחם, ולאחריו נינו יוסף שלמה שנספה בשואה.

נינו היה חוקר האסלאם שלמה דב גויטיין.

קישורים חיצוניים
----------------

ויקישיתוף מדיה וקבצים בנושא **ברוך גויטיין** בוויקישיתוף
* ברוך גויטיין, במהדורת 1901–1906 של האנציקלופדיה היהודית (באנגלית)
* ****כסף נבחר** - א**, פראג תקפ"ז, באתר היברובוקס
* ****כסף נבחר** - ב**, פראג תקפ"ח, באתר היברובוקס
* ****כסף נבחר** - ג**, פראג תקפ"ח, באתר היברובוקס
* ברוך בנדיט גויטין, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306878805171
* GND: 1051482542
* ISNI: 0000 0000 4898 7933
* LCCN: no2005023057
* NTA: 297139290
* VIAF: 314837593
* WorldCat: lccn-no2005023057

 |
**ג'וֹזֵף קֵר** (באנגלית: **Joseph Kerr**;‏ 1765 – 22 באוגוסט 1837) היה פוליטקאי אמריקאי שכיהן מטעם המפלגה הדמוקרטית-רפובליקנית בסנאט של ארצות הברית כנציג מאוהיו.

ביוגרפיה
--------

קר נולד בקרטאון שבפנסילבניה, ועבר לאוהיו ב־1792. הוא היה פקיד, מודד ושופט בטריטוריה הצפון-מערבית.

ב־1797 כיהן כשופט בית משפט השלום במנצ'סטר שבמחוז אדמס באוהיו. הוא מונה לשופט באחד מנפותיה של הטריטוריה הצפון-מערבית בארצות הברית. באותה שנה מונה לשופט באחת מנפותיה של הטריטוריה הצפון-מערבית בארצות הברית.

בנו, ג'וזף קר הבן, נהרג בקרב אלמו.

קריירה
------

לאחר שאוהיו הצטרפה לארצות הברית כמדינה, נבחר קר לכהן בבית הנבחרים של אוהיו ב-1808, 1816, 1818 ו-1819. הוא נבחר לכהן בסנאט של אוהיו ב-1804 וב-1810. הוא שירת במהלך מלחמת 1812. דרגתו בצבא ארצות הברית באותה המלחמה הייתה בריגדיר גנרל. ב-1814 נבחר לכהן בסנאט של ארצות הברית עם התפטרותו של תומאס וורת'ינגטון, לאחר שהלה נבחר לתפקיד מושל אוהיו. קר כיהן כסנאטור בין 10 בדצמבר 1814 עד 3 במרץ 1815. הוא לא התמודד בבחירות החוזרות לתפקיד סנאטור.

מותו
----

חוותו האקסטנסיבית של קר פשטה את הרגל ב-1826, וקר עבר להתגורר בממפיס שבטנסי, ולאחר מכן ללואיזיאנה, שם רכש חווה ליד אגם פרובידנס (אנ'). קר נפטר ב-22 באוגוסט 1837.

קישורים חיצוניים
----------------

* ג'וזף קר, באתר "Find a Grave" (באנגלית)
* ג'וזף קר באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ג'וזף קר (הבן), באתר האגודה ההיסטורית של טקסס (באנגלית)
2. ↑  KERR, Joseph, באתר "Biographical Directory of the United States Congress" (באנגלית)
3. ↑  Sen. Joseph Kerr, באתר "govtack" (באנגלית)
4. ↑  ג'וזף קר, באתר המדריך הביוגרפי של הקונגרס של ארצות הברית

|  |  |
| --- | --- |
| בקרת זהויות עריכת הנתון בוויקינתונים | 
* GND: 1290558353
* LCCN: n98000128
* SNAC: w6sn0jr0
* US Congress: K000141
* WorldCat: lccn-n98000128

 |
מגזרת נייר יהודית, המציגה מגן דוד מוקף בגלגל המזלות
**מגזרת נייר יהודית** היא סוג של אמנות יהודית עממית, מסורתית מסוג מגזרת נייר שהייתה נפוצה בקהילות יהודיות באירופה, בצפון אפריקה וברחבי העולם. לפי חוקרת מגזרות הנייר ד"ר גיזה פרנקל ידוע על מגזרת נייר יהודית שנוצרה ב-1345 בספרד על ידי רבי יצחק בן ארדותיאל. עם השמדת הקהילות היהודיות באירופה ובצפון אפריקה בשואה, נכחדה שם גם אמנות מגזרת הנייר היהודית. היהודים שהיגרו לאמריקה שימרו את הגחלת. המגזרת שמשה בעיקר להידור מצווה והיו בה סמלים יהודיים, פסוקים מהמקורות תפילות וברכות. המגזרת היהודית הושפעה מאמנות עממית מקומית. אמנות המגזרת הגיעה לשיא פריחתה בקהילות היהודיות של מזרח אירופה במאות ה-19 וה-20. סגנונן של המגזרות בתקופה זו מכונה, בשל עושרן הרב, "הבארוק היהודי".

המגזרת היהודית היא לרוב סימטרית, עשירה בדגמים וסמלים יהודיים ובקטעי קליגרפיה עם פסוקים מהמקורות, שצמחייה וצורות גאומטריות מחברות ביניהם. כללי היצירה הם שכל מרכיבי המגזרת מחוברים זה לזה ואף אחד מהם אינו מסתיר את משנהו. כך מסמלות היצירות באופן מטפורי את האחדות הקיימת בעם ישראל ואת הסובלנות ההדדית בין בניו.

אף כי מדובר באמנות יהודית עממית שנוצרה מחומר פשוט וזול, הרי שבזכות סמלי המלכות המרובים המופיעים בה (בהשראת הקבלה והזוהר ובהשראת סמלי שלטון מקומיים), ניגודי הצבעים והמורכבות הצורנית, יוצרות המגזרות רושם של עושר ופאר. המגזרות הללו, שנקנו מידי רוכלים או שהתקבלו כשי מעניים שלא יכלו להרשות לעצמם לקנות מתנות, נתלו על קירות של בתים פרטיים ובתי כנסת. זמינותו של הנייר אפשרה ליהודים מכל שכבות העם להדר במצווה ולשלב את כישוריהם האמנותיים ואת אמונתם הדתית באמצעותה. את המגזרת יצרו בעיקר גברים, רבים מהם בחורי ישיבה, שעסקו באמנות זו בשעות הפנאי.

למרות החשיבות האמנותית המיוחסת לה, המגזרת נועדה למטרה דתית-טקסית או למטרה אישית, קמע למשל. מגזרות "מזרח" ו"שיוויתי" קבעו את כיוון התפילה, מגזרת "אושפיזין" קישטה את הסוכה, מגזרת "דגל לשמחת תורה" נישאה בידי ילדים בשמחת תורה, מגזרת "משנכנס אדר" נתלו על קירות בית הכנסת במשך חודש אדר, מגזרת "שבועות'ל" או "רויזעלע" קישטו את הבית בשבועות, ומגזרת "שיר המעלות'ל" שימשו כקמע שהגן על היולדת ותינוקה מפני לילית. כמו כן היו מגזרת לכתובה, לימי זיכרון (יארצייט) ועוד.

ראו גם
------

* אמנות יהודית

לקריאה נוספת
------------

* פרנקל, גיזה, **מגזרות נייר: אמנות יהודית עממית**, מודן, 1996.
* ג'וזף ויהודית שאדור, **Jewish Paper Cuts: A History and Guide**, הוצאת גפן, 1994.
* נאמן יעקב, מגזרות נייר יהודיות, הוצאת ד"ר יצחק נאמן, 1981.
* שפירא נעמי, מסורת עם ישראל במגזרות נייר, מתן הוצאת ספרים, 2018.
* שפירא נעמי, חברים מקשיבים לקולך, מתן, הוצאת ספרים, 2010.

קישורים חיצוניים
----------------

ויקישיתוף מדיה וקבצים בנושא **מגזרת נייר יהודית** בוויקישיתוף
* משכן לאמנות, עין-חרוד - מגזרות נייר, אמנות יהודית שנעלמה
* אסף פלר - מגזרות נייר מסורתיות
*
תרשים חלקיו של טרוליבוס: שני מוטות (13) מובילים את האנרגיה אל בסיסם (15) ומשם היא מועברת אל המנוע. המוטות מתחברים באמצעות תופסנים (12) אל חוט החשמל (1), וכאשר אינם בשימוש ניתן לקבעם אל גג הרכב (14). שני חוטים מתוחים (11) מושכים את המוטות אל מרכז הרכב לאחר שאלה נעים לצדדים בשל אילוצי הדרך, והחוט מאוחסן בשני תופים (10)
**אלפא רומיאו 140AF**(באיטלקית: **Alfa Romeo 140AF**) הוא אוטובוס חשמלי מסוג טרוליבוס אשר יוצר על ידי יצרנית הרכב האיטלקית **אלפא רומיאו** בין השנים 1949–1960. הדגם מונע באמצעות רשת חשמל, מושך חשמל באמצעות כבל תקרה המחובר לרשת המספקת חשמל.

אלפא רומיאו 140AF
-----------------

יוצרו מספר תצורות של דגם ה"אלפא רומיאו 140AF" מאורך קרונית של 12 מטר ועד אורך קרונית של 17.80 מטר. 

סך הכל יוצרו בכל התצורות של הדגם 451 יחידות.

דגם הטרוליבוס "אלפא רומיאו 140AF" דומה בחזותו ובמבנהו ל-2 סוגי אוטובוסים : אוטובוס קצר, ואוטובוס ארוך אך הוא מצויד במנוע חשמלי. 

מספר תצורות של דגם "אלפא רומיאו 140AF" היו מיועדות ל 105 נוסעים, 160 נוסעים ו-180 נוסעים. 

מערכת ההיגוי הייתה ממוקמת בצד ימין, אבל יוצרו דגמים אחרים בהם מערכת ההיגוי הייתה ממוקמת בצד שמאל, ובדגמים אחרים מערכת ההיגוי הייתה ממוקמת במרכז.

דגם "אלפא רומיאו 140AF" יוצא ל: אתונה, בלגרד, סטוקהולם, יוהנסבורג.

דגמי "אלפא רומיאו 140AF"
------------------------

* Alfa Romeo 140 AF Menarini (אורך הקרונית - 11 מטר)
* Alfa Romeo 140 AF Casaro CGE
* Alfa Romeo 140 AF Pistoiesi CGE (אורך הקרונית - 12 מטר)
* Alfa Romeo 140 AF Stanga TIBB (אורך הקרונית - 12 מטר)
* Alfa Romeo 140 AF C.R.D.A. TIBB (אורך הקרונית - 12 מטר)
* Alfa Romeo 140 AF SIAI Marchetti Ansaldo (אורך הקרונית - 12 מטר)
* Alfa Romeo 140 AF SIAI Marchetti TIBB (אורך הקרונית - 12 מטר)
* Alfa Romeo 140 AF SIAI Marchetti Marelli (אורך הקרונית - 12 מטר)
* Alfa Romeo 140 AF Pistoiesi Ansaldo (אורך הקרונית - 12 מטר)
* Alfa Romeo 140 AF Macchi-Baratelli (אורך הקרונית - 18 מטר)

תפוצת דגם "אלפא רומיאו 140AF" בערים הגדולות באיטליה
---------------------------------------------------

* בולוניה
* פירנצה
* מילאנו
* אנקונה
* טורינו
* ג'נובה
* סלרנו
* אבלינו
* טריאסט
* נאפולי
* אנקונה
* רומא
* פלרמו
* קומו
* בארי
* קטניה

טרוליבוס
--------

טרוליבוס הוא סוג של אוטובוס חשמלי אשר מושך חשמל מכבל תקרה. מעל גג האוטובוס מחובר מוט לרשת החשמל. ה"טרוליבוס" נבדל מסוגים אחרים של אוטובוסים חשמלים אשר מסתמכים על סוללה חשמלית.

על רשת החשמל המזינה את הטרוליבוס לכלול שני חוטי חשמל מקבילים הסוגרים מעגל חשמלי.

בדרך כלל הכח החשמלי הנפוץ הוא 600 וולט זרם ישיר.

נתיב הנסיעה הוא תמיד קדימה. (דגמי הטרוליבוס לא מסוגלים לנסוע אחורנית)

בניגוד ל-חשמלית שהיא כלי תחבורה ציבורית הנעה על מסילה ברחובות ערים, ה"טרוליבוס" נע על כביש אספלט ללא צורך במסילה.

באיטלקית "טרוליבוס" קרוי: "Filobus".

גלריה
-----

* אלפא רומיאו 140AFאלפא רומיאו 140AF
* אלפא רומיאו 140AFאלפא רומיאו 140AF

ראו גם
------

* טרוליבוס
* אלפא רומיאו 1000 AF
* אלפא רומיאו 1000 Aerfer

לקריאה נוספת
------------

* דגמי טרוליבוס באיטליה  ( L'Italia in filovia - Stagniweb)

קישורים חיצוניים
----------------

ויקישיתוף מדיה וקבצים בנושא **אלפא רומיאו 140AF** בוויקישיתוף
* אלפא רומיאו 140AF (IMCDb.org: 1949 Alfa Romeo 140 AF Marchetti/Tibb in "Le )

הערות שוליים
------------

1. ↑  דגמים אחרים של אלפא רומיאו Other Vehicles by Alfa Romeo
**נפצילין** (**Nafcillin**) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת בעירוי תוך-ורידי.

נפצילין מסווגת כפניצילין עמיד לפניצילינאז, אשר מקנה לה פעילות זו נגד נקדים גראם חיוביים המפרישים פניצילינאז.

שימושים קליניים
---------------

נפצילין משמשת לטיפול בזיהומים מזני *Staphylococcus* רגישים למתיצילין. היא פעילה גם נגד זני *Streptococcus* רגישים לפניצילין ונקדים גראם-חיוביים אל-אווירניים שונים, ויעילותה נגד חיידקים אלה גבוהה באופן מובנה משל מתיצילין, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה על נפצילין.

התרופה ניתנת למבוגרים במינון של 6–12 גרם ביום על פני 4–6 מנות, ולילדים במינון 100–200 מ״ג לק"ג גוף ליום. אף שניתן לתת את התרופה בזריקה תוך-שרירית בחצי מינון, רמתה לאחר מתן תוך-שרירי נמוכה.

מבנה כימי
---------

נפצילין בנויה מחומצה 6-אמינופניצילינית שאליה מחוברת כשייר צדדי קבוצת נפתיל שאליה מחוברת קבוצת אתוקסי. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים,שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.

מנגנון פעולה
------------

מנגנון הפעולה של נפצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.

עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי *Staphylococcus*, שברובם מייצרים פניצילינאז ועמידים לפניצילינים טבעיים.

פרמקוקינטיקה
------------

הספיגה של נפצילין במתן פומי אינה צפויה, ומתן תוך-שרירי מביא לריכוז נמוך שלה בדם. לפיכך, דרך המתן של התרופה היא על פי רוב תוך-ורידית. היא ניתנת כמלח נתרן, וכאשר בדם היא קשורה בשיעור של 90% לחלבוני הפלזמה. התרופה מופרשת בעיקר למרה, אך בשיעור מסוים גם בכליה.

תופעות לוואי
------------

כבכל פניצילין, אלרגיה לנפצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, אשר יותר מודגשת בנפצילין לעומת אוקסצילין, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אבשלום רצאבי** (2 באפריל 1936 – 4 במרץ 2022) היה כדורגלן ישראלי ששיחק בעמדת הקיצוני השמאלי בהפועל פתח תקווה בשנות ה-50 וה-60.

קריירת משחק
-----------

רצאבי גדל במחלקת הנוער של הפועל פתח תקווה, ושיחק בשורותיה עד לגיוסו לצה"ל. בעקבות הגיוס נעדר ממרבית אימוני הקבוצה וכושר המשחק שלו נפגם, ולכן החליטה הנהלת הקבוצה להעביר אותו להפועל מחנה יהודה, ששיחקה אז בליגה השנייה. רצאבי הצטיין בשורות מחנה יהודה.

בעונת 1959/60 חזר רצאבי להפועל פתח תקווה, שזכתה עונה קודם לכן בתואר האליפות, והצטרף בכך לאחיו הגדול זכריה שהחל לשחק בקבוצה ארבע עונות קודם לכן. הוא כבש שער כבר במשחק הבכורה שלו, וסייע לקבוצה לזכות באליפות נוספת. הפועל פתח תקווה זכתה באליפות גם בשלוש העונות הבאות, ובכך השלימה רצף של חמש אליפויות רצופות, רצף שלא נשבר עד היום (נכון לשנת 2023).

רצאבי, השלים בסך הכל שבע עונות במדי הפועל פתח תקווה, במהלכן כבש שלושים שערי ליגה ושבעה שערי גביע וזכה עם הקבוצה בארבע אליפויות.

פרסים
-----

ב-1956 הוכתר כמלך השערים של הליגה השנייה עם 27 כיבושים.

חיים אישיים
-----------

רצאבי עבד במקביל לעיסוקו כשחקן כדורגל, כנהג באל על. בגיל 30 פרש מהכדורגל ופתח חנות ספורט, אותה ניהל עד ליציאתו לגמלאות.

נפטר ב-4 במרץ 2022 בגיל 85.

קישורים חיצוניים
----------------

* עמוד השחקן, באתר מוזיאון הפועל פתח תקווה

הערות שוליים
------------

1. ↑  מערכת ONE, נפטר אבשלום רצאבי, שחקן העבר של הפועל פ"ת, באתר ONE, ‏4 במרץ 2022
**אדריאן רוצ'ט** (נולד ב-26 במאי 1987) הוא כדורגלן עבר ישראלי ששיחק בעיקר בעמדת הקשר בקבוצת עירוני קריית שמונה. רוצ׳ט הוא שיאן ההופעות של עירוני קריית שמונה בכל המסגרות,.

קריירת מועדונים
---------------

אדריאן רוצ'ט נולד בקיבוץ סער, להוריו אלברטו ומוניקה רוצ'ט, וגדל בקיבוץ נאות מרדכי, והוא ממוצא ארגנטינאי. רוצ'ט החל לשחק כדורגל במחלקת הנוער של עירוני קריית שמונה ועלה לבוגרים בעונת 2006/2007, בה שיחק כמה משחקים בליגה הלאומית. בעונת 2008/2009 הושאל להפועל נצרת עילית לעונה אחת על מנת לצבור ניסיון, ובעונת 2009/2010 חזר לקריית שמונה והפך לשחקן הרכב קבוע בקבוצה, ואף עלה איתה לליגת העל. בעונת 2010/2011 זכה עם הקבוצה בגביע הטוטו.

בעונת 2011/2012 מונה רוצ'ט לקפטן עירוני קריית שמונה על ידי המאמן רן בן שמעון, וזכה עמה באליפות הראשונה בתולדותיה, וכן בגביע הטוטו בפעם השנייה ברציפות. בעונת 2012/2013 השתתף במשחקי הקבוצה במוקדמות ליגת האלופות, והעפיל עמה לשלב הבתים של הליגה האירופית, ובסוף העונה הגיע עם הקבוצה לגמר גביע המדינה.

לקראת עונת 2013/2014 החליט מאמן הקבוצה, ברק בכר, על מינויו של שיר צדק לקפטן במקומו של רוצ'ט. בתום העונה הניפו השניים במשותף את גביע המדינה הראשון בתולדות המועדון, לאחר ניצחון 0–1 במשחק הגמר על מכבי נתניה. רוצ'ט פתח במשחק, אך הוחלף במחצית. לקראת עונת 2014/2015, לאחר עזיבתו של צדק, מונה רוצ'ט מחדש לקפטן הקבוצה.

ב-2 בספטמבר 2015 חתם רוצ'ט בהפועל חיפה, במדיה שיחק עונה אחת.

ב-15 באוגוסט 2016 חתם רוצ'ט בהפועל עכו מהליגה הלאומית, ובמדיה כבש 7 שערים ב-35 הופעות בליגה, ואף סייע לקבוצה להעפיל בחזרה לליגת העל. בקיץ 2017 חתם בקבוצת הפועל פתח תקווה מהליגה הלאומית.

ב-24 בינואר 2018 חתם רוצ'ט בהפועל אשקלון, ובתום העונה ירד עם הקבוצה לליגה הלאומית. ב-23 ביוני 2018 חתם בהפועל עפולה, ובעונת 2018/2019 כבש במדיה 11 שערים ב-37 הופעות בליגה הלאומית.

ב-13 בספטמבר 2019 חתם רוצ'ט לשנתיים בהפועל כפר סבא, העולה החדשה לליגת העל.

ב-14 ביולי 2020 חזר רוצ'ט לקבוצת נעוריו עירוני קריית שמונה וחתם לעונה אחת. ב-10 ביוני 2022 הודיע רוצ׳ט על פרישה ממשחק פעיל ומונה לעוזר מאמן בקבוצת נעוריו עירוני קריית שמונה.

נבחרת ישראל
-----------

ב-22 בפברואר 2012 זומן רוצ'ט לראשונה לסגל נבחרת ישראל לקראת משחק הידידות נגד אוקראינה, אך בסופו של דבר לא-זכה לשחק במדים הלאומיים.

חיים אישיים
-----------

מתגורר בקיבוץ נאות מרדכי עם אשתו גלית רוצ'ט לה נישא ב-2011, ושלושת ילדיהם, לאחר שירות צבאי מלא של שלוש שנים בבסיס "גיבור" בקריית שמונה.

תארים
-----

עירוני קריית שמונה
* אליפות: 2011/2012
* גביע המדינה: 2013/2014
* אלוף האלופים: 2015/2016
* גביע הטוטו (ליגת העל): 2010/2011, 2011/2012
* גביע הטוטו (לאומית): 2006/2007, 2009/2010

קישורים חיצוניים
----------------

* אדריאן רוצ'ט, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  יגאל גולדשטיין, ‏"לא ניתן לחיפה לחגוג אליפות בבית שלנו", באתר ערוץ הספורט, 26 במאי 2021
2. ↑
3. 1 2
4. ↑
5. ↑  אדריאן רוצ'ט: לא חשבנו שנהיה במקום הראשון, באתר ONE - מספר אחת בספורט, ‏2010-10-14
6. ↑  שלום אלבז, ‏חוזר הביתה: רוצ'ט חתם לעונה בקרית שמונה, באתר ONE‏, 14 ביולי 2020
7. ↑  שלמה וייס, ‏‏אדריאן רוצ'ט פרש מכדורגל ומונה לעוזר המאמן בקרית שמונה, באתר ספורט1, 10 ביוני 2022
8. ↑
9. ↑
10. ↑
**איליה מרטינוביץ'** (בסרבית: **Илија Мартиновић**; נולד ב-31 בינואר 1994 בצטיניה שברפובליקה הפדרלית של יוגוסלביה) הוא כדורגלן מונטנגרי המשחק בעמדת הבלם בקבוצת בני סכנין מליגת העל הישראלית ובנבחרת מונטנגרו.

קריירת מועדונים
---------------

מרטינוביץ' החל את הקריירה המקצוענית שלו בפ.ק. לובצ'ן מליגת העל המונטנגרית, במדיה ערך 74 הופעות ליגה והבקיע שני שערים. הוא הושאל למשך תקופה קצרה לפ.ק. צטיניה מליגת המשנה המונטנגרית, במדיה ערך 12 הופעות ליגה. ב-1 ביולי 2017 חתם בנ.ק. אלומיני מליגת העל הסלובנית, במדיה ערך 63 הופעות ליגה.

ב-19 ביוני 2020 חתם מרטינוביץ' במריבור מליגת העל הסלובנית. הוא ערך 27 הופעות ליגה במדי המועדון, בהן הבקיע שני שערים.

ב-14 בינואר 2022 חתם מרטינוביץ' בצ'רנומורץ אודסה מליגת העל האוקראינית. אך עם פרוץ מלחמת אוקראינה–רוסיה הושאל לדצ'יץ' מליגת העל המונטנגרית, במדיה ערך שש הופעות ליגה.

ב-21 ביולי 2022 חתם מרטינוביץ' בפחטקור טשקנט מליגת העל האוזבקית. הוא ערך שבע הופעות ליגה במדי המועדון.

ב-5 בינואר 2023 חתם מרטינוביץ' בסרייבו מליגת העל של בוסניה והרצגובינה. הוא ערך 12 הופעות ליגה במדי המועדון, בהן הבקיע שני שערים, וב-1 ביולי 2023 שוחרר מהמועדון.

ב-5 באוגוסט 2023 חתם מרטינוביץ' בבני סכנין מליגת העל הישראלית.

קריירה בינלאומית
----------------

ב-27 במרץ 2021 ערך מרטינוביץ' את הופעת הבכורה שלו בנבחרת מונטנגרו, בניצחון 4-1 על נבחרת גיברלטר במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  Maribor ujel veliko okrepitev, za katero ni odštel niti evra באתר Siol, ‏ 19 ביוני 2020 (בסלובנית)
2. ↑  Ilija Martinović se preselio iz Maribora u Odesu באתר Sportklub, ‏ 14 בינואר 2022 (בסרבית)
3. ↑  Ilija Martinović potpisao za Dečić באתר CDM, ‏ 31 במרץ 2022 (בסרבית)
4. ↑  Ilija Martinović postao prvo pojačanje FK Sarajevo u zimskom prijelaznom roku באתר Klix, ‏ 5 בינואר 2023 (בבוסנית)
5. ↑  יגאל גולדשטיין, ‏שחקן נבחרת מונטנגרו חתם בבני סכנין, באתר ערוץ הספורט, 5 באוגוסט 2023
**אילן אלהרר** (נולד ב-12 בפברואר 1970) הוא כדורגלן עבר ישראלי, ששיחק בעמדת הבלם בבית"ר ירושלים ומכבי יבנה.

קריירה
------

אלהרר שיחק במחלקת הנוער של בית"ר ירושלים מגיל 14, ועלה לקבוצת הבוגרים של בית"ר כמחליף בסוף עונת 1987/1988. בעונה שלאחר מכן קיבל את חולצת ההרכב, תחת הדרכתו של דרור קשטן, שחזר לקדנציה שנייה כמאמן הקבוצה. אלהרר היה שותף לגביע המדינה בו זכתה הקבוצה בעונת 1988/1989. לאחר מכן עבר למכבי יבנה, ועזר לה לעלות לליגה הבכירה בעונת 1990/1991. כעבור עונה נשרה הקבוצה בחזרה לליגת המשנה, ואלהרר חזר לבית"ר ירושלים בקיץ 1992.

אלהרר היה שותף לאליפות של בית"ר ירושלים בעונת 1992/1993, כשפתח ב-25 משחקים מתוך 30 בעונה זו. אלהרר אף זכה בתואר השחקן המצטיין במשחק הראשון של הקבוצה אי פעם במסגרת השלבים המוקדמים של ליגת האלופות, באוגוסט 1993 נגד זימברו קישינב ממולדובה.

אלהרר שיחק 9 עונות במצטבר בבית"ר ירושלים, ורשם לזכותו 123 הופעות ,9 בישולים ו-3 שערים.

לאחר הפרישה
-----------

לאחר פרישתו מכדורגל בתחילת 1996, התמקד בחזרה בתשובה ובלימודי קודש, ונכנס לפוליטיקה. ב-1996 השתתף בתשדיר בחירות של ש"ס במסגרת הבחירות לכנסת הארבע עשרה ולראשות הממשלה. בהמשך ששימש נהגו של שר הדתות יצחק כהן ממפלגת ש"ס במשך מספר שנים. לאחר הישגה הגדול של מפלגת ש"ס בבחירות לכנסת בשנת 1999 בהן זכתה ב-17 מנדטים, קודם אלהרר להיות דובר המשרד, מהלך שלווה בביקורת רבה בעקבות מינויו ללא הליך ראוי, שבמהלכו הודה שהפעיל תחנת רדיו פיראטית.

תארים
-----

בית"ר ירושלים
* אליפות: 1992/1993
* גביע המדינה: 1988/1989

קישורים חיצוניים
----------------

* פרופיל, באתר Transfermarkt

הערות שוליים
------------

1. ↑  רון עמיקם, מאיר גבאי, רוני דיאון, **אני אוהב אותך בית"ר - תולדות בית"ר ירושלים**, פרק שנים-עשר, אילן אלהרר, עמוד 194, הוצאת Media41LTD
2. ↑  מיקי שוורץ, ספורט, מתחזקים משבת לשבת, באתר ynet, 20 באוקטובר 2011
3. ↑  דובר משרד הדתות הודה שהפעיל תחנת רדיו פיראטית, אתר גלובס, 4 בנובמבר 1999